perror(3)

NUME
perror - imprimă (afișează) un mesaj de eroare de sistem

BIBLIOTECA
Biblioteca C standard (libc, -lc)

SINOPSIS
#include <stdio.h>

void perror(const char *s);

#include <errno.h>

int errno;  /* Nu este declarat în acest mod; a se vedea errno(3) */

[[depreciat]] const char *const sys_errlist[];
[[depreciat]] int sys_nerr;

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

sys_errlist, sys_nerr:
    De la glibc 2.19 la glibc 2.31:
        _DEFAULT_SOURCE
    glibc 2.19 și versiunile anterioare:
        _BSD_SOURCE

DESCRIERE
Funcția perror() produce un mesaj la ieșirea de eroare standard care descrie ultima eroare întâlnită în timpul unui apel la o funcție de sistem sau de bibliotecă.

Mai întâi (dacă s nu este NULL și *s nu este un octet nul („\0”)), se imprimă șirul de argumente s, urmat de două puncte și un spațiu. Apoi un mesaj de eroare corespunzător valorii curente a lui errno și o linie nouă.

Pentru a fi de cea mai mare utilitate, șirul de argumente trebuie să includă numele funcției care a produs eroarea.

Lista globală de erori sys_errlist[], care poate fi indexată de errno, poate fi utilizată pentru a obține mesajul de eroare fără linia nouă. Cel mai mare număr de mesaj furnizat în tabel este sys_nerr-1. Fiți atenți atunci când accesați direct această listă, deoarece este posibil ca noile valori de eroare să nu fi fost adăugate la sys_errlist[]. Utilizarea lui sys_errlist[] este în prezent depreciată; utilizați în schimb strerror(3).

Atunci când un apel de sistem eșuează, acesta returnează de obicei -1 și configurează variabila errno la o valoare care descrie ce nu a mers bine; (aceste valori pot fi găsite în <errno.h>). Multe funcții de bibliotecă procedează la fel. Funcția perror() are rolul de a traduce acest cod de eroare într-o formă inteligibilă pentru oameni. Rețineți că errno este nedefinită după un apel de sistem sau un apel de funcție de bibliotecă reușit: acest apel poate foarte bine să modifice această variabilă, chiar dacă reușește, de exemplu pentru că a folosit în mod intern o altă funcție de bibliotecă care a eșuat. Astfel, dacă un apel eșuat nu este urmat imediat de un apel la perror(), valoarea lui errno trebuie salvată.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
perror() | Siguranța firelor | MT-Safe race:stderr

STANDARDE

errno
perror()
    C11, POSIX.1-2008.

sys_nerr
sys_errlist
    BSD.

ISTORIC

errno
perror()
    POSIX.1-2001, C89, 4.3BSD.

sys_nerr
sys_errlist
    Eliminată în glibc 2.32.

CONSULTAȚI ȘI
err(3), errno(3), error(3), strerror(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.