PR_SET_PDEATHSIG(2const)

NUME
PR_SET_PDEATHSIG - stabilește semnalul de moarte al părintelui procesului apelant

BIBLIOTECA
Biblioteca C standard (libc, -lc)

SINOPSIS
#include <linux/prctl.h>  /* Definirea constantelor PR_* */
#include <sys/prctl.h>

int prctl(PR_SET_PDEATHSIG, long sig);

DESCRIERE
Stabilește semnalul de moarte a părintelui procesului apelant la sig (fie o valoare a semnalului în intervalul [1, NSIG - 1], fie 0 pentru ștergere). Acesta este semnalul pe care procesul apelant îl va primi atunci când părintele său moare.

Semnalul de moarte a părintelui este trimis la terminarea ulterioară a firului părinte și, de asemenea, la terminarea fiecărui proces de subprocesare „subreaper” (a se vedea PR_SET_CHILD_SUBREAPER(2const)) la care apelantul este ulterior reprodus. În cazul în care firul părinte și toate subprocesele strămoșești au fost deja terminate în momentul operațiunii PR_SET_PDEATHSIG, atunci nu se trimite niciun semnal de moarte a procesului părinte către apelant.

Semnalul de moarte a părintelui este direcționat către proces (a se vedea signal(7)) și, în cazul în care copilul instalează un gestionar utilizând fanionul sigaction(2) SA_SIGINFO, câmpul si_pid din argumentul siginfo_t al gestionarului conține PID-ul procesului părinte care se încheie.

Valoarea semnalului de moarte a părintelui este eliminată pentru copilul unui fork(2). De asemenea, (începând cu Linux 2.4.36 / 2.6.23) este ștearsă la executarea unui binar set-user-ID sau set-group-ID sau a unui binar care are capacități asociate (a se vedea capabilities(7)); în caz contrar, această valoare este păstrată în execve(2). Valoarea semnalului de moarte a părintelui este, de asemenea, ștearsă la modificarea oricăreia dintre următoarele acreditări ale firului de execuție: ID utilizator efectiv, ID grup efectiv, ID utilizator sistem de fișiere sau ID grup sistem de fișiere.

VALOAREA RETURNATĂ
În caz de succes, se returnează 0. În caz de eroare, se returnează -1, iar errno este configurată pentru a indica eroarea.

ERORI-IEȘIRE

EINVAL
    sig nu este un număr de semnal valid.

STANDARDE
Linux.

ISTORIC
Linux 2.1.57.

AVERTISMENTE
„Părintele” în acest caz este considerat a fi thread care a creat acest proces. Cu alte cuvinte, semnalul va fi trimis atunci când firul respectiv se termină (de exemplu, prin pthread_exit(3)), și nu după terminarea tuturor firelor din procesul părinte.

CONSULTAȚI ȘI
prctl(2), PR_GET_PDEATHSIG(2const)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.