SMIME_READ_ASN1(3SSL)

NUME
SMIME_read_ASN1_ex, SMIME_read_ASN1 - analizează mesajul S/MIME

SINOPSIS
 #include <openssl/asn1.h>

 ASN1_VALUE *SMIME_read_ASN1_ex(BIO *in, int flags, BIO **bcont,
                                const ASN1_ITEM *it, ASN1_VALUE **x,
                                OSSL_LIB_CTX *libctx, const char *propq);
 ASN1_VALUE *SMIME_read_ASN1(BIO *in, BIO **bcont, const ASN1_ITEM *it);

DESCRIERE
SMIME_read_ASN1_ex() analizează un mesaj în format S/MIME.

in este un BIO din care se citește mesajul. Dacă argumentul flags conține CMS_BINARY, atunci se presupune că intrarea este în format binar și nu este tradusă în formă canonică. Dacă, în plus, SMIME_ASCIICRLF este activat, se presupune că intrarea binară este urmată de caracterele CR și LF, altfel doar de un caracter LF. x poate fi utilizat pentru a furniza opțional un obiect it ASN1_VALUE creat anterior (cum ar fi CMS_ContentInfo sau PKCS7), acesta putând fi definit ca NULL. Valorile valide care pot fi utilizate de structura ASN.1 it sunt ASN1_ITEM_rptr(PKCS7) sau ASN1_ITEM_rptr(CMS_ContentInfo). Orice preluare de algoritm care are loc în timpul operației va utiliza OSSL_LIB_CTX furnizat în parametrul libctx și va utiliza șirul de interogare a proprietății propq. Consultați „PRELUAREA ALGORITMULUI” în crypto(7) pentru mai multe detalii despre preluarea algoritmului.

Dacă se utilizează semnarea în text clar, conținutul este salvat într-o memorie bio care este scrisă în *bcont, în caz contrar *bcont este definit ca NULL.

Structura ASN1_VALUE analizată este returnată sau NULL dacă a apărut o eroare.

SMIME_read_ASN1() este similară cu SMIME_read_ASN1_ex(), dar definește valoarea x ca NULL și valoarea flags ca 0.

NOTE
Funcțiile de nivel superior SMIME_read_CMS_ex(3) și SMIME_read_PKCS7_ex(3) ar trebui utilizate în locul funcției SMIME_read_ASN1_ex().

Pentru a oferi suport pentru funcționalitatea viitoare, dacă bcont nu este NULL, *bcont trebuie inițializat la NULL.

ERORI
Analizatorul MIME utilizat de SMIME_read_ASN1_ex() este oarecum primitiv. Deși va gestiona majoritatea mesajelor S/MIME, formatele compuse mai complexe ar putea să nu funcționeze.

Utilizarea unui BIO de memorie pentru a stoca conținutul semnat limitează dimensiunea mesajului care poate fi procesat din cauza restricțiilor de memorie: ar trebui să fie disponibilă o opțiune de flux cu o singură pasare.

VALORI RETURNATE
SMIME_read_ASN1_ex() și SMIME_read_ASN1() returnează o structură ASN1_VALUE validă sau NULL dacă a apărut o eroare. Eroarea poate fi obținută din ERR_get_error(3).

CONSULTAȚI ȘI
ERR_get_error(3), SMIME_read_CMS_ex(3), SMIME_read_PKCS7_ex(3), SMIME_write_ASN1(3), SMIME_write_ASN1_ex(3)

ISTORIC
Funcția SMIME_read_ASN1_ex() a fost adăugată în OpenSSL 3.0.

DREPTURI DE AUTOR
Drepturi de autor 2020-2021 The OpenSSL Project Authors. Toate drepturile rezervate.

Licențiat sub Licența Apache 2.0 („License”). Nu aveți voie să utilizați acest fișier decât în conformitate cu licența. Puteți obține o copie din fișierul LICENSE din distribuția sursei sau de la <https://www.openssl.org/source/license.html>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.