getpagesize(2)

NUME
getpagesize - obține dimensiunea paginii de memorie

BIBLIOTECA
Biblioteca C standard (libc, -lc)

SINOPSIS
#include <unistd.h>

int getpagesize(void);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

getpagesize():
    Începând cu glibc 2.20:
        _DEFAULT_SOURCE || ! (_POSIX_C_SOURCE >= 200112L)
    de la glibc 2.12 la glibc 2.19:
        _BSD_SOURCE || ! (_POSIX_C_SOURCE >= 200112L)
    Înainte de glibc 2.12:
        _BSD_SOURCE || _XOPEN_SOURCE >= 500

DESCRIERE
Funcția getpagesize() returnează numărul de octeți dintr-o pagină de memorie, unde „page” este un bloc de lungime fixă, unitatea pentru alocarea memoriei și cartografierea fișierelor realizată de mmap(2).

VERSIUNI
Un program de utilizator nu ar trebui să codifice o dimensiune a paginii, nici ca literal, nici folosind macro-ul PAGE_SIZE, deoarece unele arhitecturi acceptă mai multe dimensiuni de pagină.

Această pagină de manual se află în secțiunea 2 deoarece Alpha, SPARC și SPARC64 au toate un apel de sistem Linux getpagesize(), deși alte arhitecturi nu au acest apel și utilizează în schimb vectorul auxiliar ELF.

STANDARDE
Niciunul.

ISTORIC
4.2BSD, SVr4, SUSv1. În SUSv2, apelul getpagesize() este etichetat ca depreciat „LEGACY” și a fost eliminat în POSIX.1-2001.

glibc 2.0 a returnat o constantă chiar și pe arhitecturi cu mai multe dimensiuni de pagină.

CONSULTAȚI ȘI
mmap(2), sysconf(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.