RSA_SIGN(3SSL)

NUME
RSA_sign, RSA_verify - semnături RSA

SINOPSIS
 #include <openssl/rsa.h>

Următoarele funcții au fost depreciate de la OpenSSL 3.0 și pot fi ascunse complet prin definirea OPENSSL_API_COMPAT cu o valoare de versiune adecvată, a se vedea openssl_user_macros(7):

 int RSA_sign(int type, const unsigned char *m, unsigned int m_len,
              unsigned char *sigret, unsigned int *siglen, RSA *rsa);

 int RSA_verify(int type, const unsigned char *m, unsigned int m_len,
                unsigned char *sigbuf, unsigned int siglen, RSA *rsa);

DESCRIERE
Toate funcțiile descrise pe această pagină sunt depreciate. Aplicațiile trebuie să utilizeze în schimb EVP_PKEY_sign_init(3), EVP_PKEY_sign(3), EVP_PKEY_verify_init(3) și EVP_PKEY_verify(3).

RSA_sign() semnează rezumatul mesajului m de dimensiune m_len utilizând cheia privată rsa și RSASSA-PKCS1-v1_5, conform specificațiilor din RFC 3447. Stochează semnătura în sigret și dimensiunea semnăturii în siglen. sigret trebuie să indice RSA_size(rsa) octeți de memorie. Rețineți că PKCS #1 adaugă metadate, impunând limite asupra dimensiunii cheii care poate fi utilizată. Consultați RSA_private_encrypt(3) pentru operații de nivel inferior.

tip indică algoritmul de sumă de control a mesajului care a fost utilizat pentru a genera m. Dacă tip este NID_md5_sha1, se creează o semnătură SSL (sume de control de mesaje MD5 și SHA1 cu completare PKCS #1 și fără identificator de algoritm).

RSA_verify() verifică dacă semnătura sigbuf de dimensiune siglen corespunde unei sume de control de mesaj m de dimensiune m_len. type indică algoritmul de sumă de control de mesaj care a fost utilizat pentru a genera semnătura. rsa este cheia publică a semnatarului.

VALORI RETURNATE
RSA_sign() returnează 1 în caz de succes și 0 în caz de eșec. RSA_verify() returnează 1 în caz de verificare reușită și 0 în caz de eșec.

Codurile de eroare pot fi obținute prin ERR_get_error(3).

ÎN CONFORMITATE CU
SSL, PKCS #1 v2.0

CONSULTAȚI ȘI
ERR_get_error(3), RSA_private_encrypt(3), RSA_public_decrypt(3)

ISTORIC
Toate aceste funcții au fost depreciate în OpenSSL 3.0.

DREPTURI DE AUTOR
Drepturi de autor 2000-2020 The OpenSSL Project Authors. Toate drepturile rezervate.

Licențiat sub Licența Apache 2.0 („License”). Nu aveți voie să utilizați acest fișier decât în conformitate cu licența. Puteți obține o copie din fișierul LICENSE din distribuția sursei sau de la <https://www.openssl.org/source/license.html>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.